als_Latn dik_Latn sag_Latn
Shkrimtari i mirënjohur Ismail Kadare u nderua nga Presidenti i Republikës, Bujar Nishani me dekoratën e Flamurit Kombëtar në Konferencën Ndërkombëtare me titull “Shekulli i Kadaresë”, ku po marrin pjesë dhjetëra përkthyes nga e gjithë Evropa.
Presidenti Nishani gjatë ceremonisë së dhënies së dekoratës së lartë tha se vepra e Ismail Kadaresë nuk i përket vetëm kombit shqiptar, është vlerë botërore, duke theksuar se për Ismail Kadarenë, megjithatë, ky është një vlerësim i vonuar.
“Ky është një eveniment i rëndësishëm shkencor, akademik. E konsideroj privilegj personal dhe institucional që të jem së bashku me ju, për të sjellë në vëmendje një figurë jo vetëm me rëndësi për trashëgiminë kulturore, por edhe me vlera të kulturës botërore.
Vepra e Kadaresë nuk i përket vetëm kombit shqiptar, edhe vetë Kadare i përket fondit kulturo, shkencor, artistik, botëror. Në radhe të parë nderojmë Kadarenë për vlerat e tij për kombin shqiptar. Theksoj edhe kontributet e paçmuara, pasi nuk ka mirënjohje që të jetë e mjaftueshme, për t’i njohur Kadaresë të gjitha meritat e tij, krijuese si qytetar, mendimtar e krijuar.
Të flasësh për Kadarenë duket e lehtë, por është edhe e vështirë,. E lehtë sepse ke pambarimisht për të thënë, e vështirë sepse për të janë shprehur zërat më të artikuluar të Evropës dhe botës, duke e konsideruar atë një klasik të gjallë”, tha presidenti Nishani.
“Unë jam njëri prej lexuesve të Kadaresë. I çdo gjëje që ai ka shkruar. Jam një qytetar që ka jetuar diktaturën dhe lirinë, me veprat e tij si referencë. Mund të them se çfarë ishte, çfarë është dhe çfarë do të jetë ai dhe vepra e tij. në një sistem tiranik i papërngjashëm me të tjerë në dhunë dhe çmenduri, si komunizmi shqiptar, Kadare zhvilloi hapësirat e lirisë së mendimit për të gjithë ne. Vepra e tij ishte hapësirë lirie dhe univers i pamatë krijues. Ai në çdo rresht e kishte mundur banalitetin e së keqes. Kadare me intuitë shekspiriane dhe kurajo të pazakontë përkufizoi krimin, përgjakjen, dhe frikën, këtë perpetum mobile, duke universalizuar situatat, duke bërë që veprat e tij të lexohen në shumë vende të botës”, u shpreh Presidenti Nishani.
als_Latn als_Latn als_Latn als_Latn als_Latn als_Latn